KOMISSION ASETUS (EY) N:o 1353/2005,
annettu 17 päivänä elokuuta 2005,
vilja- ja riisijalosteiden vientiin sovellettavien tukien vahvistamisesta annetun asetuksen (EY) N:o 664/2005 oikaisemisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon vilja-alan yhteisestä markkinajärjestelystä 29 päivänä syyskuuta 2003 annetun neuvoston asetuksen (EY) N:o 1784/2003 (1) ja erityisesti sen 13 artiklan 3 kohdan,
ottaa huomioon riisin yhteisestä markkinajärjestelystä 29 päivänä syyskuuta 2003 annetun neuvoston asetuksen (EY) N:o 1785/2003 (2) ja erityisesti sen 14 artiklan 3 kohdan,
sekä katsoo seuraavaa:
(1)
Euroopan yhteisön ja Sveitsin valaliiton välinen sopimus 22 päivänä heinäkuuta 1972 tehdyn Euroopan talousyhteisön ja Sveitsin valaliiton välisen sopimuksen muuttamiseksi jalostettuihin maataloustuotteisiin sovellettavien säännösten osalta, jäljempänä ’sopimus’, on hyväksytty neuvoston päätöksellä 2005/45/EY (3).
(2)
Sopimuksen pöytäkirjassa N:o 2 olevan 4 artiklan 3 kohdassa määrätään, että mainitun pöytäkirjan taulukoissa I ja II lueteltujen tuotteiden valmistuksessa käytettävän sokerin (harmonoidun järjestelmän koodit 1701, 1702 ja 1703) osalta sopimuspuolet eivät saa myöntää vientitukia tai vaikutukseltaan niitä vastaavien tullien tai maksujen osittaista tai täydellistä palauttamista tai peruuttamista tai niistä vapauttamista.
(3)
Komission asetuksen (EY) N:o 664/2005 (4) liitteessä olevat CN-koodeihin 1702305190, 1702305990, 1702309190, 1702309990, 1702409090, 1702905091, 1702905099, 1702907590 ja 1702907990 kuuluvat tuotteet eivät esiinny mainituissa taulukoissa I ja II. Sopimuksen pöytäkirjassa N:o 2 olevan 4 artiklan 3 kohtaa ei sen vuoksi sovelleta mainittuihin tuotteisiin. Näille tuotteille voidaan sen vuoksi myöntää vientituki niitä Sveitsiin vietäessä.
(4)
Sen vuoksi on aiheellista oikaista näiden tuotteiden asetuksen (EY) N:o 664/2005 liitteessä vahvistettu määräpaikkakoodi Sveitsin lisäämiseksi siten, että oikaisu tulee voimaan 29 päivänä huhtikuuta 2005, joka on mainitun asetuksen voimaantulopäivä.
(5)
Viljan hallintokomitea ei ole antanut lausuntoa puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 664/2005 liite tämän asetuksen liitteessä olevalla tekstillä.
2 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Sitä sovelletaan 29 päivästä huhtikuuta 2005.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä elokuuta 2005.